ועדת הכנסת, כנסת 25, פרוטוקול מספר 10, 2023-01-25 00:00

ינון אזולאי: אני פותח את הישיבה בנושא, טענה לנושא חדשה, הצעת חוק המרכז לגביית קנסות, אגרות והוצאות  (תיקון מס' 19 והוראת שעה), התשפ"ג-2023

ינון אזולאי:  את הטענה לנושא חדש הגיש חבר הכנסת קריב, בבקשה

גלעד קריב: בקצרה

גלעד קריב:  ההסתייגויות מעלות בהחלט נושאים חשובים, גם העלאת שכר מינימום, ועוד ל-45 שקלים, לא 40, וגם הנושא של המאבק בעוני, ואלה בהחלט מטרות חשובות אבל אין שום קשר בין שתי המטרות הללו, בין הצעת חוק שבאה להסדיר או לקדם את המהלך הנכון כשלעצמו, של גביית קנסות מינהליים, קנסות שמוטלים על ידי בתי משפט תיעשה על ידי זרוע של הממשלה ולא על ידי חברות גבייה פרטיות

גלעד קריב:  לכן הדברים באמת לא קשורים זה בזה וראוי לקבל את הטענה

גלעד קריב:  מסתמן כאן שהקואליציה תתמוך בהצעתי, זה מרגש אותי

ינון אזולאי: למה לא?      

גלעד קריב: אני אומר, זה מרגש אותי שיש פה שיתוף בין הקואליציה לאופוזיציה

ינון אזולאי: אל תיקח את זה בתור שיתוף, תיקח את זה בתור היגיון

גלעד קריב: שיתוף הגיוני

גלעד קריב:  יש לי תחושה שכל פעם שאני אגיע לפה עם טענת נושא חדש בסיטואציה דומה, אני אזכה לאוזן קשבת

ינון אזולאי: היועצת המשפטית בבקשה

ארבל אסטרחן: אני שוב צריכה להביע צער על זה שכל קשר בין מה שקורה כאן לבין הרציונל של נושא חדש הוא לא ממש מתקיים

גלעד קריב: תתקנו את התקנון

גלעד קריב:  מתקנים פה חוקי יסוד על ימין ועל שמאל, אז תקנון כנסת אי אפשר לתקן?      

ארבל אסטרחן: מבחינתי התקנון הוא חשוב ביותר

ארבל אסטרחן:  בכל מקרה, מדובר פה בשתי הסתייגויות שהגישו חברי כנסת מחד"ש-תע"ל לגבי מועד תחילתו של החוק

ארבל אסטרחן:  מדובר בתיקון לחוק המרכז לגביית קנסות, גם הוצגה פה השבוע בקשה לפטור, אז הוסברה תכליתו של החוק

ארבל אסטרחן:  כרגע מוצע שהתחילה תידחה, או לאחר ששכר המינימום יעלה או לאחר שתהיה תוכנית לאומית למלחמה בעוני

ארבל אסטרחן:  מועדי תחילה הם חלק מהצעת החוק, גם אם מדובר במועדים שתלויים בעניינים אחרים ולכן, לעמדתנו לא מדובר בנושא חדש

קריאה: אני מציע שנצביע על הנושא, אני חושב שהיא שכנעה אותנו שזה נושא חדש

גלעד קריב: היא אמרה שזה לא נושא חדש

ינון אזולאי: הוא השתכנע אחרת

גלעד קריב: בסדר, אתם רגילים לרמוס את הייעוץ המשפטי

ינון אזולאי: היועצת המשפטית, את אומרת שזה לא נושא חדש?      

ארבל אסטרחן: נכון

ינון אזולאי: יש לנו שתי הסתייגויות?      

ארבל אסטרחן: נכון

ינון אזולאי: אני מבקש מחברי הוועדה, אני מסכים עם הייעוץ המשפטי, תחליטו מה שאתם רוצים להחליט

ינון אזולאי:  מי בעד נושא חדש?      

ינון אזולאי: התקבלה     

ינון אזולאי: ההצבעה בעד נושא חדש, התקבלה

ינון אזולאי:  תודה

גלעד קריב: רביזיה

ינון אזולאי: גם אתך וגם רביזיה

גלעד קריב: אני השתכנעתי מהייעוץ המשפטי

ינון אזולאי: רביזיה ב-12:20, בכפוף לאישור יושב-ראש הכנסת